קליבלנד אבי ייסד את כתב העת המדעי Monthly Weather Review בשנת 1872. סקירת מזג האוויר החודשית החלה כפרסום ממשלתי תחת חיל קשר של צבא ארצות הברית. בשנת 1891, האחריות המטאורולוגית של חיל הקשר הועברה לשירות המטאורולוגי תחת מחלקת החקלאות של ארצות הברית. השירות המטאורולוגי פרסם את סקירות מזג האוויר עד שנת 1970 ואז הפך השירות לחלק מהמינהל הלאומי לאוקיינוסים ואטמוספירה NOAA. המנהל פרסם את הסקירה עד סוף 1973. מאז 1974, כתב העת המדעי הזה פורסם על ידי האגודה האמריקאית למטאורולוגיה .
פרסומים נבחרים.
אבי פרסם למעלה מ-300 פרסומים מדעיים להלן מבחר מפרסומיו:
זכויות להט&quot;ב בלוב
זכויותיהם של לסביות, הומואים, טרנסג'נדרים וביסקסואלים (להט"ב) בלוב כפופות לרדיפה ואפליה רשמית, בעודם מתמודדים עם אתגרים משפטיים וחברתיים שלא נתקלים בהם תושבים הטרוסקסואלים. מאז נפילת משטרו הרודני של מועמר קדאפי בשנת 2011, מעמדה המשפטי כלפי הומוסקסואליות בלוב נותר ללא שינוי.
נכון לשנת 2019, בלוב פועל ארגון להט"ב לא ממשלתי יחיד בשם "Kun Libya" הפועל כארגון מקוון ללא מטרות רווח.
מעמד בחוק.
חוקי עונשין.
הקוד הפלילי של לוב אוסר על כל פעילות מינית מחוץ לנישואים חוקיים בעוד על פי סעיף 410 לחוק העונשין משנת 1956, מעשים הומוסקסואלים פרטיים בין מבוגרים בהסכמה הן עבור גברים והן עבור נשים הם פלילים ועונשם עד 4 שנות מאסר. בעוד כי הקוד הפלילי פועל מבחינה טכנית, חלק גדול מלוב מנוהל על ידי מיליציות אסלאמיות קיצוניות מתחרות אשר מוציאות להורג אזרחי להט"ב. לאורך השנים דווח כי ארגון המדינה האסלאמית הוציא להורג בפומבי גברים לובים בגין אשמת הומוסקסואליות. אכיפת החוק באזורים שבשליטת המדינה האסלאמית מענישה אזרחי להט"ב רבים, בזריקתם מגגות בניינים, לאחר שנתפסו בקיום יחסים חד-מיניים. במידה ושרדו הם נסקלים למוות.
בשנות ה-90, הקונגרס העממי החל לאשר חוקי "טיהור" שנועדו לאכוף תפיסה קשה של החוק האסלאמי על האוכלוסייה. לבתי המשפט בלוב ניתנה הסמכות להשתמש בקטיעות איברים, ענישה גופנית ועונשים נוספים נגד אזרחים שנמצאו כמפרים את המוסר האסלאמי המסורתי בהם פעילות הומוסקסואלית בהסכמה.
בשנת 2010, בלוג הלהט"ב המזרח תיכוני, "Gay East Middle" דיווח כי שני גברים לובים הואשמו ב-"מעשים מגונים", שכללו פעילות הומוסקסואלית וקרוס-דרסינג. באותה שנה דווח על תיק מאת נערה לובית לסבית שביקשה מקלט מדיני בצרפת לאחר שנכלאה, נאנסה ולאחר מכן הוחזרה למשפחתה לצורך נישואים הטרוסקסואלים בכפייה לאחר שהצהירה בפומבי באינטרנט שהיא לסבית.
ב-30 באפריל 2015 דווח כי שלושה גברים, המואשמים בהיותם הומוסקסואלים, הוצאו להורג על ידי ירייה בראשם על ידי המדינה האסלאמית בעיר דרנה. פעילי זכויות אדם דיווחו כי זהו עונש המוות הראשון נגד הומוסקסואלים בהיסטוריה של לוב המודרנית.
ממשלת קדאפי לא התירה אף אזכור ציבורי עבור זכויות להט"ב בלוב בעוד כאשר דנה בכך, הוזכרו תמיד בצורה שלילית בהתאם למוסר האסלאמי המסורתי.
ממשלת המעבר שלאחר קדאפי המשיכה להתנגד לזכויות להט"ב בעוד בפברואר 2012 נציג לוב עורר ביקורות שליליות לאחר שהצהיר לפאנל זכויות האדם של האו"ם כי "הומוסקסואלים מאיימים על האנושות". חוקת ממשלת המעבר לאחר שלטון קדאפי התחייבה לכבד את זכויותיו של העם הלובי "לקיום חיים פרטיים". אוכלוסיית חברי הקהילה הלובית נשארו מוגדרים כדיסקרטיים לגבי נטיותיהם החד מיניות או זהותם המגדרית המועדפת מאז תחילתה של מלחמת האזרחים השנייה בלוב מאז 2014.
נכון לשנת 2019, בלוב פועל ארגון להט"ב לא ממשלתי יחיד בשם "Kun Libya" הפועל כארגון מקוון ללא מטרות רווח.
זכויות להט&quot;ב בדרום סודאן
זכויותיהם של לסביות, הומואים, טרנסג'נדרים וביסקסואלים (להט"ב) בדרום סודאן כפופות לרדיפה ואפליה רשמית, בעודם מתמודדים עם אתגרים משפטיים וחברתיים שלא נתקלים בהם תושבים הטרוסקסואלים. פעילות הומוסקסואלית בהסכמה בין גברים או נשים היא פלילית ועונשה עד 10 שנות מאסר.
מעמד בחוק.
פעילות הומוסקסואלית הייתה בלתי חוקית בסודאן עוד מימי שלטונה של סודאן האנגלו-מצרית משנת 1899. דרום סודאן, אשר הייתה בעבר חלק מסודאן עד קבלת עצמאותה ביולי 2011, הייתה כפופה לפרשנותה תחת חוק השריעה האסלאמי, לפיו פעילות הומוסקסואלית הייתה פלילית, עם עונשים הנעים בין מלקות לעונש מוות. בשנת 2020 ביטלה סודאן את עונש המוות על הומוסקסואליות בשטחה.
בשנת 2008, הממשלה האוטונומית של דרום סודאן אימצה חוק עונשין משלה, אשר כולל איסור על "משכב גשמי נגד סדרי הטבע" וקובע עונש של 10 שנות מאסר.
הכרה במערכות יחסים חד מיניות.
דרום סודאן אינה מכירה בנישואים חד מיניים, וגם לא בכל צורה של זוגיות חד מינית (איחוד אזרחי, נישואי חוזה, מעמד ידועים בציבור או שותפות).
לצד אי הכרתה של דרום סודאן במערכות יחסים הומוסקסואליות, ישנה הגבלה בחוקת המדינה המגדירה נישואים כאיחוד הטרוסקסואלי בין גבר לאישה בלבד מאז 2011.
תנאי מחיה.
ביולי 2010, סאלווה קיר מאיארדיט, נשיא דרום סודאן המכהן משנת 2011, הצהיר לרדיו הולנד העולמי כי "הומוסקסואליות אינה באופיהם של תושבי דרום סודאן", "זה אפילו לא משהו שמישהו יכול לדבר עליו כאן בדרום סודאן במיוחד. זה לא שם ואם מישהו רוצה לייבא או לייצר את זה, הוא לא יקבל את התמיכה וזה תמיד יהיה מגונה על ידי כולם", אמר.
בשנת 2006, אברהם מאיום אתיאאן, בישוף בדרום סודאן, הוביל לפיצול מהכנסייה האפיסקופלית של סודאן בגלל מה שהוא כינה כ-"כישלון של הנהגת הכנסייה לגנות הומוסקסואליות בתוקף מספק".
דו"ח זכויות האדם של משרד החוץ האמריקאי לשנת 2011 מצא אפליה חברתית "נפוצה" נגד הומוסקסואלים ולסביות בדרום סודאן, וקבע כי לא היו ארגוני זכויות להט"ב ידועים.
צ'ארלס נג
צ'ארלס צ'י-טת נג (בסינית: 吳志達; באנגלית: Charles Chi-Tat Ng) (24 בדצמבר 1960) הוא רוצח סדרתי מורשע ממוצא הונג-קונגי-אמריקאי אשר ביצע מספר רב של עבירות פשע בארצות הברית, וחשוד כי אנס, עינה ורצח בין 11 ל-25 קורבנות יחד עם שותפו לפשע לאונרד לייק בבקתה מבודדת במחוז קלאוורה, קליפורניה. לאחר מעצרו וכליאתו ב-1985 בקנדה באשמת ביצוע שוד והחזקת נשק, ועם סיום מאבק משפטי ארוך עם ארצות הברית, הוסגר נג למדינת קליפורניה, נשפט, והורשע ב-11 אישומי רצח. כיום הוא שוהה באגף המוצאים להורג של בית הסוהר סן קוונטין.
חייו.
נג נולד בהונג קונג הבריטית, הילד הצעיר ביותר למשפחה בת חמש נפשות; שתי אחיותיו הגדולות, אמו, ואביו, מנהל בכיר ממוצא הונג-קונגי אשר השליט בביתם משמעת קשה והתעלל בנג בקביעות. כנער מתבגר תואר נג כמתבודד מוזר וסולק ממספר בתי ספר ומוסדות לימוד. לאחר שנתפס גונב מחנות ונעצר בגיל 15, התעקש אביו לשלוח אותו לבית הספר בנת'הם לדקדוק, פנימייה הנמצאת בצפון יורקשייר, אנגליה, אולם זמן קצר לאחר הגעתו סולק נג בשנית לאחר שנתפס גונב מתלמידים ונשלח חזרה להונג קונג.
על אף עברו הבעייתי הצליח נג לעבור לארצות הברית ב-1978 באמצעות אשרת סטודנט, והחל ללמוד ביולוגיה בקולג' נוטרדאם בבלמונט, קליפורניה, אך נשר לאחר הסמסטר הראשון. זמן קצר לאחר מכן היה מעורב בתאונת פגע וברח, ובכדי להימנע מהעמדה לדין התגייס לחיל הנחתים של ארצות הברית.
באוקטובר 1979 הצליח נג להשלים את תהליך גיוסו לצבא הנחתים בעזרת מסמכים מזויפים שהעידו כי נולד בבלומינגטון, אינדיאנה, אולם כעבור פחות משנה נעצר על ידי המשטרה הצבאית בגין גניבת כלי נשק אוטומטים מנשקיית בסיס קנהוי ביי. בכדי להימלט מאימת הדין ברח נג ממעצרו ב-1980 ושב חזרה לצפון קליפורניה, שם פגש לראשונה את לאונרד לייק.
ב-1982 פשטו אנשי הרשויות הפדרליות על הקרוואן שחלקו השניים ביוקיאה, מנדוסינו, עצרו את השניים והחרימו כמות גדולה של כלי נשק וחומרי נפץ. לייק שוחרר בערבות ונמלט ואילו נג הוחזר למשמורת חיל הנחתים. במשפטו הודה באשמה בגין גניבה ועריקה ובהתאם להסדר הטיעון עליו חתם שוחרר מהצבא ב-1984 לאחר שריצה שמונה עשר חודשי מאסר בבית הכלא הצבאי בפורט לוונוורת', קנזס.
הרציחות.
לאחר שחרורו מפורט לוונוורת' חבר נג בשנית ללייק, שגר באותה העת בבקתה מבודדת בווילסיויל, קלאוורה. במהלך השנה הבאה פתחו השניים במסע רצח, אונס ועינויים של גברים, נשים וילדים. לפי רשומות בית המשפט, הרגו השניים את הגברים והילדים ששבו באופן מיידי, אך שמרו את הנשים בחיים בכדי שיוכלו להמשיך לאנוס ולענות אותן עד שמתו מפצעיהן.
ביולי 1984 נורה דון ג'יולטי, תקליטן מסן פרנסיסקו, יחד עם שותפו לדירה, ריצ'רד קרזה, לאחר שגבר אסיאתי פרץ לביתם ושדד אותם. ג'יולטי מת כתוצאה מהירי, אולם קזרה שרד את פציעותיו ומאוחר יותר זיהה את נג כתוקף. באותה תקופה החל נג לעבוד בחברת הובלות באזור המפרץ בקליפורניה.
ייתכן שמסע הקטל של השניים היה נמשך זמן רב יותר אילולא נטייתו של נג לקלפטומניה. ב-2 ביוני 1985, נכנסו השניים לחנות כלי העבודה בסן פרנסיסקו. אחד העובדים הבחין בנג גונב מלחציים בשווי שבעים וחמישה דולרים והתקשר למשטרה. כשניגש אליו בכדי להתעמת עמו, השליך נג את המלחציים לתא המטען של רכב הונדה פרלוד אשר חנה במגרש החנייה הסמוך ונמלט מהמקום. המשטרה הגיעה כעבור מספר דקות ומצאה את המלחציים הגנובים בתא המטען יחד עם אקדח ומשתיק קול. לייק טען להגנתו שנעשתה טעות וכי הוא שילם על המלחציים, אך נעצר באשמת אחזקת נשק.